Կազմավորվել է 2005թ., ՀՀ Վանաձոր քաղաքում: Խմբի երաժիշտները նվագում են ծանր ռոք, ալտերնատիվ մետալի տարրերով` օգտագործելով ավանդական հայկական ժողովրդական երաժշտությունը և հին հայկական եկեղեցական երաժշտության ավանդույթները: Խմբի անունը պատահական չէ: Իր «Որդան կարմիրով» Հայաստանը հայտնի է հնագույն ժամանակներից: Երգերի հիմնական գաղափարն այն է, որ կոչ է անում մարդկանց ապարդյուն չկորցնել իրենց տաղանդն և կյանքը, լինել ազատ և երջանիկ: Երգերում հանդիպում են նաև կարևոր տեքստեր՝ ներգրավվելով քաղաքականության հարցերին: Կազմակերպել և մասնակցել է բազմաթիվ երաժշտական նախագծերի ու ռոք-փառատոների Հայաստանում և արտերկրում՝ ԱՄՆ, Գերմանիա, Վրաստան, Անգլիա, Ռուսաստան և այլուր: 2006թ. խումբը ձայնագրել է դեմո՝ «Ջան եմ ասել» վերնագրով, իսկ առաջին ստուդիայի ալբոմը՝ «Որդան Կարմիր»-ը թողարկվել է 2010թ. ամռանը: 2011թ. խմբի «A4 դեմքեր» երգի անգլերեն տարբերակը թողարկվել է ԱՄՆ «Streetcult Promotions Loud Music Compilation» մետալ հավաքածույում` «Nonpoint» և «Megaherz» խմբերի հետ: Երգը դարձել է «The Rock Band» երաժշտական համակարգչային խաղի երաժշտությունը: 2012թ. խումբը ելույթ է ունեցել Մոսկվայում` «Emergenza» փառատոնի շրջանակներում: Երգացանկից հայտնի են՝ «Քաղաքական դրամա», «Pornographic Relations», «White Elephants», «Evolutional Tick», «Sexy Monkey», «Testosterone» և այլ երգեր: 2013թ. թողարկել է առաջին՝ «Ա 4» ձայնասկավառակը: Նկարահանել է մեկ տեսահոլովակ: